recursal/SuperWikiNEXT-32B huggingface dataset:
-2 *Latinitas huius rei dubia est. Corrige si potes. Vide {{latinitas}}.*

Insignia in provinciae Colombiae, Universitas Distralis
**IEEE,** sigla acronymi locutionis Anglicae *Institute of Electrical and Electronics Engineers,* est collegium professionalis per orbem terrarum ad artem electricam et technologiam electricitatis informaticaeque augendam dicata et non ad lucrum apposita, cui sunt plures socii quam ulla societas technica et artificium, plusquam 395 000 socii in circa centum quinquaginta civitatibus.

IEEE ex conlegiis *Institute of Radio Engineers* (anno 1912 condito) et *American Institute of Electrical Engineers* (anno 1884 condito) Novi Eboraci anno 1963 conditum est.

Notabiles IEEE consilia et normae
---------------------------------

* IEEE 754 norma arithmetica pro numeris puncto fluctuante
* IEEE 802 LAN / *MAN*
* IEEE 802.11 *wireless Networking* sive Wi-Fi
* IEEE 802.16 WiMAX
* IEEE 896 *futurebus*
* IEEE 1003 POSIX
* IEEE 1076 VHDL VHSIC *hardware description language*
* IEEE 1149.1 JTAG
* IEEE 1275 *open firmware*
* IEEE 1284 *portus parallelis* (pro transmissione datorum)
* IEEE 1394 *serial bus* (*FireWire*)

Nexus interni
-------------

* Dies mundialis normalizationis
* *IEEE Computer Society Certified Software Development Professional (CSDP) Program*
* ITU

Nexus externi
-------------


|  |  |
| --- | --- |
|  | **Vicimedia Communia** plura habent quae ad **IEEE** spectant. |

* IEEE situs interretialis
* Index Normarum IEEE
Colore subviridi America, caeruleo Antarctica, flavo Africa, rubido Europa, rubicundo Asia, rubropurpureo Oceania.
**Continens** (-entis, *f.*) est magna regio geographica. Continentes per normas usitatas, non criteria stricta, plerumque definiuntur. Continens una massa terrestris vel pars maioris massae terrestris esse potest (ut Asia et Europa). Qua pro causa, numerus continentium variat: usque ad septem vel quattuor regiones continentes vulgo appellantur. Plurimae civitates angloloquentes septem regiones continentes habent, quae a minima ad maximam sunt Asia, Africa, America Septentrionalis, America Australis, Antarctica, Europa, et Australia. Variae interpretationes nonnullas ex his regionibus coniungunt; inter exempla talis coniunctionis Americam Septentrionalem et America Australem in Americam, Asiam et Europam in Eurasiam, atque Africam, Asiam, et Europam in Afro-Eurasiam coniungunt.

Contraria continentis notio est mare vel oceanus. Tota continentium orbis terrarum superficies minor est quam superfieis marium. Insulae saepe in globo eodem cum vicino continentali ponuntur.

Historia
--------

Rerum geographicarum periti omnes continentes olim unam continentem fuisse docent, quae Pangaea appellatur. Ea fracta est abhinc annorum milliones in duas continentes, Laurasiam et Gondwanam. Nonnulli putant continentes post complures milliones annorum iterum in unam terram coalituras esse, quae terra iam nomen proprium habet, scilicet Pangaeae Ultimae.

Continentes Terrae
------------------

Numerus continentium disputatur esse: aut quattuor, quinque, sex, aut septem. Ab eis qui sex continentes esse putent, continentes sic agnoscuntur:

* Africa
* America (America Septentrionalis et America Australis)
* Asia
* Europa
* Oceania
* Antarctica

Nexus interni
-------------

* Atlantis
* Clima continentale
* Fretum
* Geographia physica
* Nationes Mundi
* Pandemia
* Tectonica laminarum
* Tellus

Notae
-----

1. 1 2  Ebbe Vilborg, *Norstedts svensk-latinska ordbok*, editio secunda (2009). Aliud vocabulum est *terra continens.*
2. ↑  "Continents: What is a Continent?". National Geographic. 20 Septembris 2011  "Most people recognize seven continents—Asia, Africa, North America, South America, Antarctica, Europe, and Australia, from largest to smallest—although sometimes Asia and Europe are considered a single continent, Eurasia."

Nexus externi
-------------

* Imagines continentium a prisca Terra apud situm *Colorado Plateau Geosystems, Inc.*

Continentes

Africa · America · Antarctica · Asia · Europa · Oceania

*Opus geopoliticum • Continens**Capsae cognatae:* Civitates Africae • Americae • Asiae • Europae • Oceaniae
**Memoria molecularis** est technologia coacervationis datorum quae species moleculares ut elementa coacervationis datorum, non circuitus, res magneticas, materias inorganicas, vel formas corporeas, adhibet. Elementum moleculare describi potest epitolium moleculare, et sic per ullum e nonnullis mechanismis agere potest, inter quos coacervatio onerum, photochromismus, et mutationes capacitantiae. In perfecta memoriae molecularis machina, quaeque molecula unum bit datorum continet, ad ingentem datorum capacitatem ducens; versimilius autem est pragmatica artificia permultis molecularum pro quoque bit uti, modo opticae coacervationis datorum trium dimensionum (quarum multa exempla putari possunt machinae memoriae molecularis). Locutio *memoria molecularis,* ut locutio *memoria computatralis,* saepissime adhibetur ad celerrimam electroniceque fictam status solidi coacervationem significandam. Hodie, memoriae moleculares solum in laboratoriis inveniuntur.

Nexus interni
-------------

* Capacitor
* Memoria volatilis dynamica
* Onus electricum
* Oxidatio

Notae
-----

1. ↑  Shipway, Katz, et Willner 2001.

Bibliographia
-------------

* Shipway, A. N. E. Katz, et I. Willner. 2001. Molecular Memory and Processing Devices in Solution and on Surfaces. *Structure and Bonding* 99: 237-281.

Nexus externi
-------------

* "DNA-interfaced Molecular Memory." Acs.org.
* "Graphene flash memory." Nanowerk.
* Memoria molecularis non volatilis. NASA
* "Molecular memory a game-changer." Phys.Org.
Wikidata Nicolaus Constantinus Čiurlionis
Res apud Vicidata repertae:
*Nativitas*: 22 Septembris 1875; Varėna  
*Obitus*: 10 Aprilis 1911; Varsovia  
*Patria*: Imperium Russicum  

**Officium**

*Munus*: musicographus, pictor  

**Familia**

*Coniunx*: Sofija Kymantaitė-Čiurlionienė  
*Proles*: Danuta Čiurlionytė-Zubovienė  

**Memoria**

*Sepultura*: Rasos Cemetery  

**Nicolaus Constantinus** (Lithuanice *Mikalojus Konstantinas*) **Čiurlionis**, die 10 Septembris anno 1875 natus et 28 Martii 1911 mortuus, fuit pictor (generis floralis) et musicographus Lituanus.

Vita
----

Organistae e *Druskininkai* filius, Varsoviae (1894—1899) et Lipsiae (1894—1899) ut musicographus educatus, postea Varsoviae picturam studuit. Anno 1908 Petropoli socius *Mundi artis* factus est. Mortuus est morbo; Sophia Kymantaitė-Čiurlionienė uxor eius fuit.

Opera
-----

Poemata symphonica *In silva* (1900—1901) et *Mare* (1903—1907), aperturam *Keystutum* (1902), cantatam *De profundis* (1899) et permulta opera ad clavile composuit. Picturas saepe in series coniungebat; tales sunt series picturarum ternarum (triptycha *Fabella*, *Fabella regum*) vel quaternarum, quas *Sonatas* nominabat (*Sonata veris, Sonata solis, Sonata maris*), aliae series *Creatio mundi* (13 imagines), *Signa Zodiaci* etc.

Pinacotheca
-----------

* Creatio mundi, pars VI (1905—1906)Creatio mundi, pars VI (1905—1906)
* Praeteritum (1907)Praeteritum (1907)
* Andante (IV) (1908)Andante (IV) (1908)
* Cruces viales Samogiticae (1909)Cruces viales Samogiticae (1909)

Notae
-----

1. ↑  Russice **Nicolaus Constantini filius**, *Николай Константинович*.
2. ↑  Calendario Iuliano, scilicet 22 Septembris Gregoriano.
3. ↑  Calendario Iuliano, scilicet 10 Aprilis Gregoriano.

Nexus interni
-------------

* 2420 Čiurlionis, asteroides

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия • Gran Enciclopèdia Catalana • Grove Art • Classical Archives • Store norske leksikon |

* Situs de Čiurlionis **(Lituanice)** **(Anglice)** **(Russice)**
Wikidata Alcmaria
Res apud Vicidata repertae:Alcmaria: insigneAlcmaria: insigne
*Civitas*: Nederlandia, Res Publica Coniunctarum Provinciarum  
*Locus*: 52°37′44″N 4°44′39″E  
*Numerus incolarum*: 109 896  
*Zona horaria*: UTC+1  
Situs interretialis  
*Nomen officiale*: Alkmaar
**Gestio**

*Praefectus*: Piet Bruinooge  
*Procuratio superior*: Hollandia Septentrionalis  

**Geographia**

*Superficies*: 31.22 chiliometrum quadratum  
*Territoria finitima*: Langedijk, Heerhugowaard, Heiloo, Bergen, Beemster, Wormerland, Zaanstad, Uitgeest, Castricum, Koggenlandia  

**Coniunctiones urbium**

*Urbes gemellae*: Bergama, Aquae Sulis, Darmstadium, Trecae, Tata, Uitenhage, Kunming  

**Alcmaria**, (sermone neerlandico **Alkmaar**) est urbs fere 108 000 incolarum Bataviae, sita in Hollandia Septentrionali.

Cives clari
-----------

### Nati

* Petrus Nannius, humanista (1500-1557).
* Metius, mathematicus,
* Cornelius Jacobszoon Drebbel
* Gulielmus Hofdijk, scriptor et paedagogus

### Hic vixerunt

* Henricus Gulielmus Bakhuis Roozeboom,
* Cornelius Berkhouwer,

### Mortui

* Fridericus de Houtman,

Notae
-----

1. ↑  Hermannus Besseling, Propabilium liber singularis, in quo praeter alia insunt vindiciae verborum Ioannis et Deus erat verbum, Ultraiecti, anno 1731 (p. 352 apud *Google Books*).

Nexus interni
-------------

* Miraculum eucharisticum Alcmariae

Nexus externi
-------------

* Situs interretialis urbis


|  |  |
| --- | --- |
|  | **Vicimedia Communia** plura habent quae ad **Alcmariam** spectant. |
Iugum Muiense Boreale (*Severo-Mujskij*) in Transbaicalia
**Transbaicalia** seu **Transbaikalia** (Russice Забайкалье, tr. *Zabajkal'e*) est terra in parte orientali Russiae, ad orientem et meridio-occidentem Lacus Baicalis sita. Subiecta Foederationis Russicae, ibi locata, sunt Territorium Transbaicalicum, Buriatia et partim Regio Ircutensis. Spatium Transbaicaliae, ab litoribus Baicalis in occidente ad confluentem fluviorum Schilcae et Arguni in oriente, circa mille km est. Tantum est et spatium eius ab montibus Patomensibus et Septentrio-Baicalensibus in septentrione ad finem Russiae cum Mongolia et Sinis. 

Prominentia terrestris Transbaicaliae determinata est vicissitudine iugorum montium mediorum (quorum Iugum Pomorum, Iugum Czerskii nominandi sunt) et depressionum intermontanarum. In partibus septentrionali et occidentali iuga montium altorum cum glaciariis.

Clima continentale est, cum hiemibus longis et frigidis et aestatibus tepidis. 

Flumina Transbaicaliae, quorum maxima sunt Witimus, Olecma, Selenga cum Uda, Schilca et Argunus, ad pelves Baicalis, Lenae et Amuris pertinent.

Pars ampla Transbaicaliae ad zonam silvarum piniferarum nomine taiga pertinet, cum silvisteppis et steppis aridis in meridie. Animalia varia ibi habitant. Vivaria nonnulla in Transbaicalia sita sunt. 

Terra illa etiam dives est mineralibus. E.g. ibi multi sunt depositus metallorum.

Notae
-----

1. ↑  'Fungi in Transbaicalia Imprimis Prope Oppidum Tchita'; '...prope Troitzkossawsk Transbaicaliae occ.'; ' *Sibiria* orientali: a terra *Tschuktschorum*, *Kamtschatka*, insulis adjacentibus et mari Ochotensi usque ad Oceanum glacialem et *Transbaicaliam* '
2. ↑  'Asiae orientalis partem mediam ab fl. Schilka Transbaikaliae...'

Nexus interni
-------------

* Dauria

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Transbaicaliam** spectant. |

* Descriptio geographiae physicae Transbaicaliae (e libro: Н. А. Гвоздецкий, Н. И. Михайлов. Физическая география СССР. М. 1978.) **(Russice)**
* *Encyclopaedia Transbaicaliae* **(Russice)**
Wikidata Albuga
Res apud Vicidata repertae:Albuga: insigneAlbuga: insigne
*Civitas*: Russia  
*Locus*: 55°46′0″N 52°2′0″E  
*Numerus incolarum*: 74 031  
*Zona horaria*: UTC+3  
Situs interretialis  
*Nomen officiale*: Алабуга
**Gestio**

*Procuratio superior*: Yelabuzhsky District  

**Geographia**

*Superficies*: 41 chiliometrum quadratum  

**Coniunctiones urbium**

*Urbes gemellae*: Safranbolu, Aleksin, Beryozovsky, Weilheim in Oberbayern  

**Albuga** (Russice Елабуга, *Elabuga*; Tatarice Алабуга, *Alabuğa*) est urbs Russiae, sedes administrativa districtus Albugensis eius rei publicae Tatarstaniae, ad ripa dextra Kamae fluminis sita. Circa 73 milia incolarum (statu anni 2015) habet. 

Annus 1007 ut officialis conditionis urbis aestimatur. Anno 1780 Albuga statum urbis Imperii Russici recepit. Anno 1930 facta est sedes administrativa districtus rei publicae autonomae Tataricae. Nunc est valens sedes industriae.

Nota
----

1. ↑  Henrici Scherer *Tabellae geographicae*, 1703, p. 177

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Albugam** spectant. |

|  |  |
| --- | --- |
|  | **Situs geographici et historici:** *Locus*: 55°46′0″N 52°2′0″E • *GeoNames* • Большая российская энциклопедия |

* Situs interretialis publicus administrationis Albugensis
Wikidata Mordovia
Res apud Vicidata repertae:Mordovia: insigneMordovia: insigneMordovia: vexillumMordovia: vexillum
res publica  
*Civitas*: Russia  
*Locus*: 54°26′0″N 44°27′0″E  
Situs interretialis
**Fines**

*Procuratio superior*: Russia  
*Territoria finitima*: Regio Novogardiensis Inferior, Tschuvassia, regio Simbiriensis, Regio Pensensis, Regio Resaniensis
**Forma**

*Area*: 26 200 chiliometrum quadratum  
*Caput*: Saranum  

**Gestio**

*Praefectus*: Artem Zdunov  

**Vita**

*Incolae*: 778 965  
*Sermo publicus*: Russica, lingua Moxel, lingua Erzia  
*Zona horaria*: Tempus Mosquanum, Europe/Moscow, UTC+3  

**Commemoratio**

*Paean*: National Anthem of the Republic of Mordovia  

**Sigla**

*Siglum autoraedarum*: 13, 113
**Tabula aut despectus**

Mordovia: situsMordovia: situs
**Mordovia** (Russice Мордовия, tr. *Mordovija*), seu officiale **Res Publica Mordovia** (Russice Республика Мордовия, tr. *Respublika Mordovija*; linguis Morduae Мордовия Республикась, tr. *Mordovija Respublikas'* ), subiectum Foederationis Russicae est, anno 1928 ut districtus (circulus) Mordovicus creatum, anno 1930 in regionem autonomam et anno 1934 in rem publicam autonomam transformatum, et anno 2000 in Districtum (Circulum) Foederalem Subvolgensem Foederationis Russicae inclusum.

Tabula geographica Mordoviae
Mordovia, cum regione Novogardiensi Inferiori in septentrione, re publica Tschuvaschica in septentrio-oriente, regione Ulianovskensi in oriente, regione Pensensi in meridie et regione Resaniensi in occidente contermina, aream 26 128 km2 et circa 809 milia incolarum (anno 2015) habet. Gentes plurimae sunt Russi (53,4 % anno 2010) et Mordua (40 % anno 2010). Linguae publicae sunt lingua Russica et linguae Morduae. Metropolis Mordoviae est Saranum, aliae urbes Sarovia et Ardatovia et Potma (colonia urbana) sunt.

Nota
----

1. ↑  "Мордовия – Mordovia"
2. ↑  Ephemeris: *Caesar unius Russiae*; E.I. Bioerner, *Schediasma historico geographicum de Varegis...*, p. 135

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Mordoviam** spectant. |

|  |  |
| --- | --- |
|  | **Situs geographici et historici:** *Locus*: 54°26′0″N 44°27′0″E • *OpenStreetMap* • *GeoNames* • Store norske Lexikon • Большая российская энциклопедия |

* Situs interretialis administrationis Mordoviae **(Russice)**
Wikidata Parmigianino
Res apud Vicidata repertae:Parmigianino: imagoParmigianino: imago
*Nativitas*: 11 Ianuarii 1503; Parma  
*Obitus*: 24 Augusti 1540; Casalis Maior  
*Patria*: Italia  

**Officium**

*Munus*: pictor, graphic artist, etcher, delineator, printmaker, architectural draftsperson  

**Franciscus Mazzola,** dictus **Parmigianino** ('Parmensis parvus') (natus Parmae die 11 Ianuarii 1503; mortuus Casali Maiore die 24 Augusti 1540), fuit pictor Italicus, magister modi artis qui modus fucatus (Italice: "manierismo") nominatus et qui saeculo 16 per Italiam, inde Europam diffusus est. Anno 1524 se Romam contulit. Ex qua cum direptionis expugnatae urbis causa anno 1527 fugisset, Bononiae, tum ab anno 1531 ad annum 1540, Parmae habitabat. Inter tabulas eius celeberrimas sunt *Effigies sui ipsius in speculo* (c. 1524) et *Madonna cum collo longo* (c. 1535).

Pinacotheca
-----------

* Madonna cum collo longo.*Madonna cum collo longo.*
* Madonna cum puero.*Madonna cum puero.*

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия • Gran Enciclopèdia Catalana • Grove Art • Getty Museum • Dizionario biografico degli Italiani • Deutsche Biographie • Store norske leksikon |


|  |  |
| --- | --- |
|  | **Vicimedia Communia** plura habent quae ad **Parmigianino** spectant. |
Wikidata Alexius Favorskij
Res apud Vicidata repertae:
*Nativitas*: 20 Februarii 1860; Pavlovo  
*Obitus*: 8 Augusti 1945; Petropolis  
*Patria*: Imperium Russicum, Unio Sovietica  

**Officium**

*Munus*: chemicus, inventor  
*Patronus*: Universitas Publica Petropolitana
**Memoria**

*Laurae*: Stalin Prize, Order of Lenin, Hero of Socialist Labour, Order of the Red Banner of Labour  
*Sepultura*: Sepulchretum Volkoviense Petropolitanum  

**Alexius Eugraphii filius Favorskij** (Russice Алексей Евграфович Фаворский, tr. *Aleksej Evgrafovič Favorskij*; in pago Pavlovo, nunc urbe regionis Novogardiensis Inferioris, in familia sacerdotis orthodoxi natus die 20 Februarii [3 Martii] 1860, Leninopoli mortuus die 8 Augusti 1945) fuit chemicus organicus Russicus et Sovieticus, alumnus et professor Universitatis Petropolitanae, ab anno 1922 correspondens et ab anno 1929 ordinarius Academiae Scientiarum URSS socius, Praemio Staliniano (anno 1941, pro methodo suo synthesis cummis artificiosae) ac titulo Herois Laboris Socialistici (anno 1945) atque nonnullis aliis signis laudis ornatus.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Alexium Favorskij** spectant. |

|  |  |
| --- | --- |
|  | **Lexica biographica:**  • Большая российская энциклопедия |

* Pagina de Alexio Favorskij in situ interretiali *Heroes terrae* **(Russice)**
Wikidata Victor Borisov-Musatov
Res apud Vicidata repertae:Victor Borisov-Musatov: imagoVictor Borisov-Musatov: imago
*Nativitas*: 2 Aprilis 1870; Saratovia  
*Obitus*: 26 Octobris 1905; Tarusa  
*Patria*: Imperium Russicum  

**Officium**

*Munus*: pictor, visual artist  

**Victor Elpidiphori filius** (Russice *Victor Elpidiforovič*) **Borisov-Musatov**, die 2 Aprilis anno 1870 Saratoviae natus et 26 Octobris 1905 Tarusae gubernii Calugensis mortuus, fuit pictor Russicus, postimpressionista et symbolista, *Mundo artis* proximus.

Vita et opera
-------------

In familia servorum rusticorum liberatorum natus est. Tres annos natus e scamno cecidit et columnam vertebralem laesit, unde gibbus crescere coepit. In Saratovia primum educatus, annis nonagesimis saeculi XIX Moscuae et Petropoli et Lutetiae artibus studebat, postea Crimeam aliaque loca visitavit. Annis nongentesimis ineuntibus saepe in *Zubrilovka* villa nobili gubernii Saratoviensis degebat, ubi opera sua notissima pinxit, e.g. *Ver* (*Vesna*), *Excipulam aquarum* (*Vodoiom*), *Phasmata* (*Prizraki*). Tunc et Helenam Vladimiri filiam Alexandrovam-Skovorodam nupsit, quae anno 1904 Mariannam filiam ei genuit. Ab anno 1903 in Podolsko habitabat, ab anni 1905 Tarusae (apud Ioannem Tsvetaev), ubi et mortuus et sepultus est.

Pinacotheca
-----------

* Ver (1898-1901)*Ver* (1898-1901)
* Excipula aquarum (1902)*Excipula aquarum* (1902)
* Phasmata (1903)*Phasmata* (1903)
* In subdialibus Tarusae*In subdialibus Tarusae*

Notae
-----

1. ↑  Calendario Iuliano, scilicet 14 Aprilis Gregoriano.
2. ↑  Calendario Iuliano, scilicet 8 Novembrus Gregoriano.

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия • Grove Art • Store norske leksikon |
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Crystalla xylitoli.
**Xylitol**{ est compositum chemicum cuius formula est C  
5H  
12O  
5, vel HO(CH2)(CHOH)3(CH2)OH, praecipue quidam stereoisomer(en) illius formulae structuralis, solidum album vel coloribus carens, quod in aqua libere solubilis est. Polyalcohol(en) et alcohol saccharinum(en) describi potest, alditol(en) proprie appellatum. Nomen a Graeco ξύλον 'ligno' ducitur, cum suffixo *-itol,* quod alcohola saccharina designat.

Dulce e fagi extrahi potest quod ut additivum alimentarium(en) approbatur. Saccharo in medicinis, bellariis, dentifriciis, et cummi masticabili saepe substitutum est(en). Eius numerus in codice Unionis Europaeae(en) est **E967**.

Post cibum essum, xylitol bacteria gingivalia inhibet, et fortasse adiuvat ne cava dentalia nascantur.

Notae
-----

1. ↑  
*Food legislation*.. *polyols-eu.org* (European Association of Polyol Producers). 22 Martii 2017 .

Nexus externi
-------------


|  |  |
| --- | --- |
|  | **Vicimedia Communia** plura habent quae ad **xylitolum** spectant. |
Wikidata Gabriel Devecseri
Res apud Vicidata repertae:Gabriel Devecseri: imagoGabriel Devecseri: imagoGabriel Devecseri: subscriptioGabriel Devecseri: subscriptio
*Nativitas*: 27 Februarii 1917; Budapestinum  
*Obitus*: 31 Iulii 1971; Budapestinum  
*Patria*: Hungaria  

**Officium**

*Munus*: poëta, literary translator, scriptor, professor, philologus  
*Patronus*: Universitas Scientiarum Budapestinensis, Nyugat
**Consociatio**

*Factio*: Hungarian Communist Party, Hungarian Working People's Party  

**Familia**

*Genitores*: ; Erzsébet Devecseriné Guthi  
*Coniunx*: Klára Huszár  

**Memoria**

*Laurae*: Kossuth Prize, Attila József Award, Baumgarten Prize, Attila József Award, Baumgarten Prize  
*Sepultura*: Farkasréti Cemetery  

**Gabriel Devecseri** (Hungarice *Devecseri Gábor*), die 27 Februarii anno 1917 Budapestini natus et die 31 Iulii anno 1971 ibidem mortuus, fuit clericus et interpres Hungaricus. In Universitate Budapestinensi educatus permultos auctores Graecos et Latinos Hungarice vertit: Catullum, Callimachum (dequo et dissertationem defendit), comoedias et tragoedias Graecas et Latinias multas necnon Homeri *Iliadem* et *Odysseam* hexametris Hungaricis. Ante eum Stephani Szabó versiones Homeri Hungaricae notae erant. Et in lingua Persica peritus Firdusium Hungarice vertit. Carminum suorum collectiones edebat.

Nexus externi
-------------

* *Iliadis* versio a Gabriele Devecseri facta
* *Odysseae* versio a Gabriele Devecseri facta
* De Gabriele Devecseri in lexico biographico Hungariae **(Hungarice)**
Monasterii Solovecensis photographema de tetrahelicoptero factum
Philippus Solovecensis in Moscuam intrat (de manuscripto saeculi XVI)
**Monasterium Transfigurationis Domini Solovecense** (Russice *Спасо-Преображенский Соловецкий монастырь*)
monasterium est Ecclesiae Russicae orthodoxae in Solovecensibus insulis situm. A sanctis Sabbatio et Zosimo et Germano Solovecensibus conditum est. Primo sancti Sabbatius et Germanus anni 1429 hic in deserto crucem pepigerunt ibique habitabant, Sabbatio autem mortuo sanctus Zosimus et Germanus huc reverterunt monasteriumque condiderunt. Saeculo XVI monasterium florebat. Annis 1558—1566 ecclesia cathedralis Transfigurationis Domini aedificata est. Anno 1566 archimandrita Solovecensis Philippus metropolita Moscuensis factus est. Mox ab Ioanne Severo carnificatus est, sed monasterium Solovecense crescebat et muniebatur. Nicon patriarcha ibi vota monastica tulit, sed reformationi ecclesiae a Nicone et Alexio tzare coeptae fratres Solovecenses pertinaciter obsistebant, et post schisma octo annos (1668—1676) ab exercitu Moscuensi obsidebantur. Solum proditionis gratia monasterium captum est. Anno 1920 monachi a bolsevicis eiecti sunt et castra Gulagiae notissima (*Castra destinationis peculiaris Solovecensia*) condita sunt. Anno 1990 vita monastica renovata est.

Notae
-----

1. ↑  *Annus ecclesiasticus Graeco-Slavicus* … scripsit Ioannes Martinov Cazanensis SJ, Bruxellis 1863, p. 111—112; Ignatii Kulczynski *Specimen ecclesiae Ruthenicae*, Parisiis et Tornaci, 1733, p. 143, etc.
2. ↑  *Соловецкий лагерь особого назначения*.

Nexus externi
-------------

* Situs proprius **(Russice)**


|  |  |
| --- | --- |
|  | **Vicimedia Communia** plura habent quae ad **Monasterium Solovecense** spectant. |
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |


|  |  |
| --- | --- |
|  | Haec est pagina de **Cthulhui Mythis**.
Si vis, collabora nobiscum apud **Porta:Lovecraft**. |

Depictio Nigritae
**Nigrita** vel **Shub-Niggurath** est deus in Cthulhui Mythis, ab H.P. Lovecraft scriptis. Etiamsi in operibus Lovecraftianis Nigrita nunquam descripta est, scriptores posteriores eam descriperunt. Primo nominata est in historia "The Last Test" (1928). Epiteton est Nigritae "capra ater silvarum cum iuvenum millia" (Anglice: *The Black Goat of the Woods with a Thousand Young*), et praecipue invocatus est cum exortatione "Iä, Shub-Niggurath!". His in mythibus, Nigrita est aut una ex Magnis Antiquis aut Diis Externis.

Nexus interni
-------------

* Cthulhu
* Cthulhui Mythos
* Necronomicon
* Sadoqua

Notae
-----

1. ↑  *The Call of Cthulhu* versio Hispanica, 6ª ed.
Wikidata Francisca Brantner
Res apud Vicidata repertae:
*Nativitas*: 24 Augusti 1979; Lörrach  
*Patria*: Germania  

**Officium**

*Officium*: legatus Dietae Foederalis Germaniae, legatus Dietae Foederalis Germaniae, legatus ad Parlamentum Europaeum, Chief Whip, legatus Dietae Foederalis Germaniae  
*Munus*: politicus  

**Consociatio**

*Factio*: Foedus 90/Virides  

**Familia**

*Proles*: unknown value  

**Francisca** (Theod. *Franziska*) **Brantner** (nata die 24 Augusti 1979 in urbe Liela) politica Germanica factionis Foederis 90/Viridum est.

Iuventus et munus
-----------------

Postquam anno 1999 testimonium maturitatis accepit, Lutetiae et Novi Eburaci rebus politicis et oeconomiae studebat atque anno 2010 Manhemii doctor promota est. Anno 2006/07 adlata scientifica in Collegio Sancti Antonii apud Universitatem Oxoniensem fuit. Aliquot annos pro oraganisatione UNIFEM operam dedit.

Cursus honorum
--------------

Brantner, quae ab anno 1996 sodalis Factionis Viridum est, anno 2009 legata ad Parlamentum Europaeum electa est et ad annum 2013 mansit, cum legata ad Dietam Foederalem Germaniae electa est. Etiam anno 2017 mandatum legatae adepta est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Franciscam Brantner** spectant. |

* Biographia brevis apud paginam Dietae Foederalis
* Pagina personalis
**Alexithymia** notam personalitatis significat, et quidem difficultatem cognoscendi suos aliorumque adfectus, eosque a corporeis sensibus discernendi, etiamque difficultatem ceteris sensus suos describendi. Alexithymia etiam cogitandi rationem complectitur, quae in singularibus rebus et eventibus mundi externi modo utilitaristico versatur. Homines alexithymi phantasia parum utuntur. Priora studia docuerunt alexithymiam multis perturbationibus mentis et aegritudinibus corporis sociari. Etiam ostensum est alexithymiam apud therapeutas fastidium creare, qua de causa curationi nocere potest.

De etymologia
-------------

*Alexithymia* terminus est a Petro Sifneos (1920-2008), psychiatro Americano Lesbiae originis, annis 1970 ineuntibus compositus. Sifneos, qui tunc doctrinae psychoanalyticae adsectator erat, homini hoc personalitatis temperamento laboranti perdifficile esse putavit suos proprios sensus verbis explicare. Ideo hoc finxit verbum Graecum (vel potius Graecissans), quod ex tribus constare elementis cogitavit: ***a + lexi + thymia***, in quo *a* alpha privativum ('non') est; *lexi* stirps est substantivi *lexis, λέξις* 'verbum'; *thymia* a substantivo *thymós, θυμός* 'animus' ductum. Quod verbum, quod ratione morphosyntactica careat, a philologis classicis reprehensum est. *Alexithymia*, quamquam speciem verbi Graeci exhibet, re vera esse videtur concatenatio elementorum inter se parum convenientium, nam parum liquet, quaenam sit \**lexithymia* (proprietas hominis *lexithymi*) quae alpha privativo negetur. 

*Alexithymia*, quamquam compositum alienum longeque petitum esse videtur, iam ab initio libenter usu receptum est, neque hunc terminum ex usu tollere volumus. Id solum meminisse decet, de verbo analysin fugienti agi.

Notae
-----

1. ↑  Sifneos 1973.
2. ↑  Cf. Sifneos & al. 1977.

Bibliographia
-------------

* Sifneos, Peter E. (1973) The prevalence of ‘alexithymic’ characteristics in psychosomatic patients. *Psychotherapy and Psychosomatics* 22: 255–262.
* Sifneos, Peter E.; Apfel-Savitz, R.; Frankel, F.H. (1977) The Phenomenon of ‘Alexithymia’. *Psychotherapy and Psychosomatics* 28: 47-57.
* Taylor, Graeme J. & Bagby, R. Michael (2004) New Trends in Alexithymia Research. *Psychotherapy and Psychosomatics* 73: 68-77.
Wikidata Michael Glinka
Res apud Vicidata repertae:Michael Glinka: imagoMichael Glinka: imago
*Nativitas*: 20 Maii 1804; Novospasskoye  
*Obitus*: 15 Februarii 1857; Berolinum  
*Patria*: Imperium Russicum  

**Officium**

*Munus*: musicographus  

**Familia**

*Genitores*: Glinka, Ivan Nikolaevich; Evgenia Andreevna Glinka-Zemelka  
*Coniunx*: Maria Petrovna Ivanova  
*Familia*: House of Glinka
**Memoria**

*Sepultura*: Sepulcretum Tichvinense  

**Michael Ioannis filius Glinka** (Russice Михаил Иванович Глинка, tr. *Michail Ivanovič Glinka*; natus 20 Maii 1804 in vico *Novospasskoe* tunc gubernii et nunc regionis Smolenscensis, mortuus 3 Februarii 1857 Berolini) fuit compositor Russicus.

Glinka dramata musica *Ioannes Susanin* ("Иван Сусанин"), seu *Vita pro Tzare* ("Жизнь за царя", anno 1836), atque *Ruslan et Ludmila* ("Руслан и Людмила", anno 1842), etiam multa alia opera musicalia creavit. Eius *Cantio patriotica* (Патриотическая песня, anno 1833 scripta) annis ab 1990 ad 2000 erat hymnus Russiae.

Notae
-----

1. ↑  Calendario Iuliano, scilicet 1 Iunii Gregoriano.
2. ↑  Calendario Iuliano, scilicet 15 Februarii Gregoriano.

Nexus interni
-------------

* 2205 Glinka

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Michaelem Glinkam** spectant. |

|  |  |
| --- | --- |
|  | **Lexica biographica:**  Treccani • Gran Enciclopèdia Catalana • Classical Archives • Deutsche Biographie • Store norske leksikon |

* Pagina de Michaele Glinka *Encyclopaediae Sovieticae Magnae* editionis tertiae **(Russice)**
* Pagina de Michaele Glinka *Encyclopaediae Russicae Magnae* **(Russice)**
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

|  |  |
| --- | --- |
|  | **Haec commentatio vicificanda est ut rationibus qualitatis propositis obtemperet.**Quapropter rogamus ut corrigas, praecipue introductionem, formam, nexusque extra et intra Vicipaediam. |

 -2 *Latinitas huius rei dubia est. Corrige si potes. Vide {{latinitas}}.*

**Bartholomaeus Ricci** seu **Riccius** fuit humanista (Lucus Ravennae 1490 - Ferraria 1569) Praeceptor Ferrariae principis Alphonsi d'Este et postea Hippolyti (Ludovici?), qui pater purpuratus factus est (1509). Nobis reliquit orationes (contiones, acroases), epistulas, libros de existimatione litteraria, lexicon Latinum (Apparatus Latinae locutionis, 1533) necnon comoediam scaenicam, Le Balie [Tutrices Infantium] 1565.

Bibliographia
-------------

* "Ricci, Bartolomeo" in *Enciclopedia Treccani*

 Eget haec commentatio nexum Wikidata. Quem adde si potes.
Milites auxiliares ponte flumen transeunt. Forma clipeorum milites facile a legionaribus distinquuntur (caelatum opus in columna Traiana).
Eques auxiliaris temporis gentis Flaviae (Coloniae Agrippinae).
**Auxilia** (-orum *n.*) fuerunt pars exercitus Romani, quorum milites e gentibus foederatis aut peregrinis (incolis liberis provinciarum Romanarum) conscripti sunt. Quibus, cum stipendiorum tempore finito honeste dimissi sunt, civitas Romana concessa est.

Nomen
-----

Vocabulum *auxilia* verbis *legioni* aut *copiis,* quae e civibus Romanis institutae erant, sed etiam *equitatui* contrarium positum est (auxilia barbara, a sociis auxilia arcessere, auxilia a Britannia arcessere; auxilia equitatumque comparare). Miles auxiliaris vel auxiliarius appellabatur.

Historia
--------

Auxilia iam tempore liberae rei publicae Romanae exstabant, sed Augustus primus iis quandam formam constitutam dedit et in exercitum Romanum inseruit. Secundum Tacitum auxilia fere dimidiam exercitus partem efficiebant, certi numeri autem desunt. Praefecti Romani, milites iuvenes ingenui esse solebant, quorum stipendium quidem legionariorum minus erat, quibus autem honeste dimissis post viginti quintum (aut in classe viginti sextum) stipendiorum annum civitas Romana concessa est. 

Auxilia legiones quasi supplebant: Magna ex parte erant equites, sagittarii, iaculatores atque etiam dromedarii, qui equites Arabes impugnabant. Pedites auxiliares autem armis disciplinaque mox legionariis adaequabant. In castellis secundum confinia positi pacis tempore fines imperii custodia tenebant et, cum praeter linguam Latinam et civitatem etiam cultum vitae Romanae recepissent, culturam Romanam (sive Romanitatem) propagabant. 

Postquam Caracalla anno 212 omnibus hominibus ingenuis imperii civitatem Romanam concessit, imprimis barbari e terris extra fines imperii oriundi auxiliares facti sunt. Bellis civilibus saeculi tertii confectis a fere anno 300 non iam auxilia, sed sic dicti *limitanei* vel *riparenses* fines custodiebant.

Discriptio auxiliorum
---------------------

* Ala – equitatus
* Cohors – peditatus
* Cohors equitata – manus mixta (fere ¾ equites, ¼ pedites)

Aliter ac in legione manibus auxiliorum non centuriones, sed praefecti aut tribuni praeerant, in alis decurio locum centurionis obtinebat. Qui plerumque ex ordine equestri sumpti sunt.

Numerus auxiliorum circa annum 100
----------------------------------

* Alae miliariae: fere 9
* Alae quingenariae: fere 80
* Cohortes miliariae: fere 18
* Cohortes quingenariae: fere 132
* Cohortes equitatae miliariae: fere 22
* Cohortes equitatae quingenariae: fere 77

Notae
-----

1. ↑  Tertullianus, *de pallio* 4,1.

Bibliographia
-------------

* Haynes, Ian (2013). *Blood of the Provinces. The Roman Auxilia and the Making of Provincial Society from Augustus to the Severans*. Oxonii, ISBN 978-0-19-965534-2.
* Holder, Paul A. (1980). *The Auxilia from Augustus to Trajan*. (= British Archaeological Reports. International Series. Vol. 70). Oxonii, ISBN 0-86054-075-8.
* Bockius, Ronald et alii (2012). *Die Armee der Caesaren. Archäologie und Geschichte*. Ratisbonae, ISBN 978-3-7917-2413-3.
|
|  |
| Duodecim tribus Israël |
| Hebraice | Latine |
| 1. רְאוּבֵן | Ruben |
| 2. שִׁמְעוֹן | Simeon |
| 3. לֵוִי‎ | (Levi) |
| 4. יְהוּדָה | Iudas |
| 5. דָּן |  Dan |
| 6. נַפְתָּלִי |  Naphtali |
| 7. גָּד | Gad |
| 8. אָשֵׁר | Aser |
| 9. יִשָּׂשכָר‎ | Issachar |
| 10. זְבוּלוּן | Zabulon |
| 11. יוֹסֵף | (Ioseph) |
| 11.a מְנַשֶּׁה | Manasse |
| 11.b אֶפְרַיִם | Ephraim |
| 12. בִּנְיָמִין | Beniamin |
|

Iacobus cum Angelo luctatur, a Eugenio Delacroix picta
**Iacobus** seu **Iacob** (Hebraice: יַעֲקֹב), postea nomen dedit **Israel**, est sicut Abraham avus et Isaac pater unus e patriarchis Israelitarum in Tanach sive Vetere Testamento. Vita eius in libro Genesis narratur. Parentes eius erant Isaacus et Rebecca, Esau fuit frater geminus. Ex duodecim filiis Iacob totidem tribus Israel profluerunt. Ante Beniamin natum Iacob a Deo novum nomen accepit "Israel". Quod nomen reddi potest "Deus certavit". Nam cum angelo quodam vel fortasse cum ipso Deo per noctem luctatus erat.

In itinere Iacob per somnum quandam vidit *scalam stantem super terram, et cacumen illius tangens cælum. Angelos quoque Dei ascendentes et descendentes per eam, et Dominum innixum scalae dicentem sibi: Ego sum Dominus Deus Abraham patris tui, et Deus Isaac. Terram, in qua dormis, tibi dabo et semini tuo. […] Appellavitque nomen urbis Bethel, quæ prius Luza vocabatur. Vovit etiam votum […]: cunctorumque quae dederis mihi, decimas offeram tibi.* (Gen 28, 12.13.19.20a.22b)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Iacobum** spectant (Jacob, Jacob (Biblical figure)). |

Notae
-----

1. ↑   (Genesis 32:28-29 et 35:10)
Wikidata Milena Dravić
Res apud Vicidata repertae:
*Nativitas*: 5 Octobris 1940; Belgradum  
*Obitus*: 14 Octobris 2018; Belgradum  
*Patria*: Serbia  

**Officium**

*Munus*: stage actor, actor cinematographicus, child actor, actor  
*Patronus*: Atelje 212, National Theatre in Subotica
**Familia**

*Coniunx*: Dragan Nikolić  

**Memoria**

*Laurae*: Pavle Vuisić Award, Statuette of Joakim Vujić, Golden Arena for Best Actress, Golden Arena for Best Actress, Golden Arena for Best Supporting Actress, Golden Arena for Best Supporting Actress, Golden Arena for Best Supporting Actress, Golden Arena for Best Supporting Actress, Golden Arena for Best Supporting Actress, Cannes Film Festival Award for Best Actress in a Supporting Role  
*Sepultura*: Belgrade New Cemetery  

**Milena Dravić** (Serbocroatice **Милена Дравић**, nata die 5 Octobris 1940 Belgradi, mortua ibidem mense Octobri 2018) fuit actrix cinematographica Serbica.

Cinematographia
---------------

* Kozara (1962)
* Una (1967)
Ptolemaeus IX Soter II, 109 a.C.n.
**Ptolemaeus IX Soter II** rex Aegypti. Natus est circa annum 143 a.C.n. mortuus anno 81 a.C.n.. Filius erat Ptolemaei VIII, regis Aegypti et Cleopatrae III. 
Anno 116 a.C.n. post mortem patris a militibus rex proclamatus est, sed matrem Cleopatram III consortem regni facere debuit. Primo sororem Cleopatram IV in matrimonium duxit, ex ea filiam Berenicem III habuit, sed postea eam repudiavit, Cleopatram V Selenem, alteram sororem, uxorem elegit. Quae ei duos filios peperit. 
Ad annum 107 a.C.n. mater regis re vera regnavit, eo anno fratrem Ptolemaei IX, Ptolemaeum X consortem regni fecit. Ptolemaeus VIII Cyprum fugit, ubi diu frustra in patriam redire temptabat. Ad hoc etiam auxilium regis Syriae petivit. 
Anno 88 a.C.n. Ptolemaeus X frater ex Alexandria pulsus est, Ptolemaeus IX iterum rex Aegypti factus est. Eodem anno motus in Thebaide anno 91 a.C.n. exortum suppressit. 
Ptolemaeus X expulsus Romanis, qui eum adiuvarent, regnum Aegypti testamento reliquit, sed ii dubitaverunt, quod provincia Aegyptus summum periculi pro libertate Romae aestimabatur. Nam proconsul huius provinciae potentissimus fuisset. 
Tamen Ptolemaeus IX Sullam non contra Mithridatem VI, regem Ponti adiuvit, quod rex Aegypti nesciebat, qui tum Romae auctoritatem summum habuit. Nam urbe tum Lucius Cornelius Cinna et Gaius Marius, inimicissimi Sullae regnabant. 
Mense Decembri 81 a.C.n. Ptolemaeus IX mortem obiit.

Fontes de regno Ptolemaei IX
----------------------------

Nexus externi
-------------

* "Ptolemy IX" apud virtualreligion.net **(Anglice)**
* Ptolemy IX apud *Egyptian Royal Genealogy* **(Anglice)**

Bibliographia
-------------

* "Ptolemy VIII Soter II and Ptolemy IX Alexander I" in E. R. Bevan, *The House of Ptolemy* (Londinii: Methuen, 1927)
* W. Otto, H. Bengtson, *Zur Geschichte des Niederganges des Ptolemäerreiches: ein Beitrag zur Regierungszeit des 8. und des 9. Ptolemäers*. Monaci, 1938

|  |  |  |
| --- | --- | --- |
| Antecessor: **Ptolemaeus VIII Euergetes II**  |  **Rex Aegypti e familia Lagidarum** 116-107 et 88-81 a.C.n. | Successor: **Ptolemaeus X Alexander I**  |
Wikidata Andreas Dugonicius
Res apud Vicidata repertae:

**Andreas Dugonicius** (Hungarice *András Dugonics*, Croatice *Andrija Dugonić*), die 18 Octobris anno 1740 Segedini natus et 25 Iulii 1819 ibidem mortuus, fuit Piarista, paedagogus, historicus et mathematicus et scriptor Hungaricus scriptorque Latinus.

*Argonauticorum* Dugonicii titulus

Vita
----

Piarista ab anno 1756, sacerdos ab anno 1765, rhetoricam et poeticam Mediae, postea philosophiam Nitrae docuit, ab anno 1774 mathematicam in Universitate Tyrnaviae(sk), quae universitas anno 1778 Budam et 1784 Pestinum translata est; huius univesitatis rector annis 1787-1788 fuit. Anno 1808 in Segedinum natalrm revertit.

Fabulam Romanicam de Argonautis didacticam et allegoricam libris XXIV composuit (1774), quam ipse postea Hungarice reddidit (ut *A gyapjas vitézek, Equites velleris*, 1794). *Odysseam* Hungarice oratione soluta libere enarravit (*Ulissesnek, ama hires és nevezetes görög királynak csudálatos történetei, Ulixis fabulae mirabilis regis Graeci famosi*, 1780). Fabula eius historica *Etelka* (1798) famosa fuit. Alteram de Jolánka filia Etelkae composuit (1803-1804). Fabulas scaenicas composuit.

Linguae Hungaricae fautor strenuus erat, cum Iosephus II imperator linguam Theodiscam omni Austro-Hungariae officialem facere temptaret. Enchiridia mathematica Hungarice scripta primus edidit et proverbiorum Hungaricorum collectionem.

Nexus externi
-------------

|  |  |
| --- | --- |
|  | **Lexica biographica:** |

* *Andreae Dugonicii Argonauticorum sive de vellere aureo libri XXIV*, *Hungaricana*
* idem, *GoogleBooks*
Wikidata Daniel Risch
Res apud Vicidata repertae:Daniel Risch: imagoDaniel Risch: imago
*Nativitas*: 5 Martii 1978; Quaravedes  
*Patria*: Lichtenstenum  

**Officium**

*Officium*: Minister of Infrastructure, Economic Affairs and Sports, Head of Government of Liechtenstein  
*Munus*: politicus, international forum participant  

**Consociatio**

*Factio*: Fatherland Union  

**Daniel Risch** (ad Quaravedes pagi Sanctogalli die 5 Martii 1978 natus) est politicus Lichtensteni. 

Dulci Valle educatus, administrationi commerciali studuit apud universitates Sangallensem, Turicensem, Monacensem, Friburgensem Brisgaudiae (ubi anno 2007 gradum doctoris ascendit), insuper Melburniensem. Negotiator Lichtensteni operam dedit, sed comitiis anni 2017, parlamento legatus, primus minister vicarius ministerque infrastructurae factus est. A die 25 Martii 2021 primus minister meret.

Bibliographia
-------------

* "Risch, Daniel" apud *Historische Lexikon des Fürstentums Liechtenstein online*

Nexus externi
-------------

* "Regierungschef Dr. Daniel Risch" apud regimen Lichtenstenense

Primi ministri Lichtensteni

|  |  |
| --- | --- |
|  |  |
| Iosephus Ospelt • Gustavus Schädler • Iosephus Hoop • Alexander Frick • Gerardus Batliner • Alfredus Hilbe • Gualterus Kieber • Iohannes Brunhart • Marcus Büchel • Marius Frick • Otmar Hasler • Nicolaus Tschütscher • Adrianus Hasler • Daniel Risch
*Opus geopoliticum • Gubernatores civitatum Europaearum hodiernarum**Capsae cognatae:* Formula:Principes Lichtensteni |
|  |
Taiga laricina in plainitie montana Kolymensi (districtus Tenkinensis)
**Planities montana Kolymensis** est planities montana in Siberia boreorientali (in regione Magadanensi Russiae sita. A montibus Suntar Chaiata et Dzhugdzhur orientem et septentrionem versus patet; ad planitiem elevatam Anadyrensem in septentrione et ad planitiem montanam Kolymae Superioris in oriente adgreditur (quae iugi Czerskii parti orientali adiacet). Altitudihem suam maximam, quae circa 1962 m est, in iugo Omsutschkanensi planities attingit. Divortium aquarum maris Ochotensis et accolarum Kolymae est. Omolon et Bochaptscha e planitie montana Kolymensi in Kolymam, Penzhina et Gizhiga in mare Ochotense fluunt.

Notae
-----

1. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Колымское нагорье*.
2. ↑  *Верхне-Колымское нагорье*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 63°0′0″N 160°0′0″E • *GeoNames* • Большая российская энциклопедия |
**Proposita millennalia progressionis** (Anglice: *Millennium Development Goals*) sunt octo cooperandi rationes, de quibus civitates Nationum Unitarum, G8 et organizationes internationales viginti tres inter se consenserunt. Propositum est enim in conventu mundano anno 2000 instituto, ut iura humana et qualitas vitae omnium ante annum 2015 promoverentur. Itaque fieri non potest, quin hae rationes propositae praesertim ad civitates provectibiles pertineant.

Proposita
---------

Proposita millennalia progressionis octo cooperandi rationes proferunt, quae sunt: 

1. Mitigatio paupertatis et famis;
2. Educatio prima omnibus impertienda secundum ius educationis;
3. Aequalitas virorum et mulierum ante legem;
4. Deminutio casuum mortis infantium;
5. Salus matrum augenda;
6. Consilia capienda contra SCDI, malariam et alios morbos;
7. Provectio progressus durabilis et protectionis naturae;
8. Provectio solidaritatis cooperativae progressionis causa.

Nexus interni
-------------

* Civitates provectibiles insulanae
* Declaratio et propositum Vindobonae
* Paupertas
* Proposita progressus durabilis
* Redistributio divitiarum

Nexus externi
-------------

* Situs publicus
**Planities elata Leno-Angarensis** (Russice Лено-Ангарское плато) est planities elata in Sibiria, pars planitiei elevatae Sibiriae Mediae; in regione Ircutensi Russiae sita est. Area planitiei circa 20 milia chm2 est; altitudo maxima 1464 m, altitudo media in parte autrali circa 1000 , in parte boreali circa 500 m. A iugo Baicalensi demissione Cisbaicalensi separatur, cuius latitudo ad 100 chm est. Calcareis et saxis arenaceis planities elata composita est.

Planities elata Leno-Angarensis divortium aquarum Angarae et Lenae est; Ilimus Angarae confluvius et Cuta Kirengaque Lenae confluvii hic oriuntur. Ostium Cutae (*Ust'-Cut*), Kirensk ("munimentum Kirengense"), Urbs Montis Ferreae Ilimensis (*Železnogorsk-Ilimskij*) urbes planitiei sunt. Carsto et vallibus fluminum, usque ad 600 m profundis, dissecata est.

Notae
-----

1. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Лено-Ангарское плато*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 55°30′0″N 105°0′0″E, 55°29′55″N 105°0′14″E • *GeoNames* |

* Planities elata Leno-Angarensis in *Encyclopaedia Russica magna*
Calar flumen Witimi accola in planitie montana Palmaria.
**Planities montana Palmaria**, vulgo **Stanovoie** (Russice Становое нагорье) est planities montana in Transbaicalia; per Buriatiam, regionem Ircutensem, et territorium Transbaicalicum extenditur. Circa 700 chm longa est, a lacus Baicalis extremitate boreali ad fluxum medium Olecmae fluvii. Olecma a iugo Palmario et Witimus a planitie montana Patomensi planitiem montanam Palmariam separat. Iuga Muiense Boreale et Muiense Australe et alia iuga partes planitiei montanae Palmariae sunt. Iuga demisionibus magnis divisa sunt. Punctum altissimum est mons Gigas Muiensis (*Mujskij gigant*), 3067 m altus, in iugo Muiensi Boreali situs. 

Witimi et Olecmae accolae multi et Angara Superior, quae in Baicalem se effundit, et Tschaia Lenae accola in planitie montana Palmaria oruintur.

Ferrum et cuprum et fluorites et carbo hic inveniuntur. Taiga laricina planitiem operit; locis altioribus tundra montana patet, demissiones paludinosae sunt cum vallibus multis vere inundatis.

Notae
-----

1. ↑  Ioannes Georgius Gmelin, *Flora Sibirica sive historia plantarum Sibiriae*, tomus I. Petropoli, 1747, p. XX. (Textus apud *Google Books*).
2. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Становой хребет*..

Nexus externi
-------------

|  |  |
| --- | --- |
|  | **Situs geographici et historici:** *Locus*: 56°35′26″N 116°47′29″E, 56°0′0″N 114°0′0″E • *GeoNames* • Thesaurus Getty • Большая российская энциклопедия |
Aedes Cathedralis Sancti Ceaddae apud Birminghamiam
Sanctus **Ceadda** (mortuus die 2 Martii anno 672) fuit episcopus Letocetensis in Anglia et frater Sancti Ceddi, quorum mentio in Baedae *Historia Ecclesiastica* fit. Natus in Nordanhymbria, discipulus fuit Sancti Aidani. Anno 664, mortuo fratre eius, Abbas Lastynghamensis creatus est in hodierno comitatu Eboracensi Septemtrionali. Brevi postea tempore perperam episcopus Nordanhymbrorum, sede apud Eboracum locata, ab Osui rege creatus est, cui impatienti displicuit absentia Sancti Wilfridi, qui Franciam ad consecrationem petendam iter fecerat. Regresso Wilfrido, archiepiscopus Theodorus Ceaddam legaliter creatum negavit, quod decretum humiliter accipiens Ceadda Lastynghamiam rediit. Eodem anno missus est a Theodoro ut episcopus Mercianorum fieret, et sedem apud Letocetum statuit.

Patronus est Archidioecesis Romanae Catholicae Birminghamensis, cuius Cathedralis ei dicata reliquias eius tenet, et Dioecesium Anglicanarum Birminghamensis et Lichfeldensis.

Fontes
------

* Beda, *Historia ecclesiastica gentis Anglorum* 3.23-28, 4.2-3